Spre deosebire însă de poezie, romanul (monogatari) era, la vremea respectivă, un gen literar marginalizat și chiar disprețuit, criticat pentru frivolitate și asocierea cu minciuna, văzut doar ca o activitate de distracție fie pentru petrecerea timpului liber, fie a momentelor de plictiseală și lene (tsuzure): Cireșii înfloresc în fiecare primăvară./ De vrem să-i mai vedem,/ să rămânem în viață... (p. 782) În mijlocul unui tablou ce zugrăvește mediul aristocratic plin de conflictele politice și aventurile amoroase ale palatului de deasupra norilor, se țese povestea lui Genji Strălucitorul (ris-sha), prinț imperial de o frumusețe răpitoare și înzestrat cu talente artistice speciale.